Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 24

3. Palack azonosítása 3.1. Megjelölés E Szabályzat hatálya alá tartozó minden palackot jól olvasható és tartós megjelöléssel kell ellátni. A palackon a megjelöléseket a felső vállrészben kell elhelyezni az I. fejezet melléklete szerint. Ha a rendelkezésre álló hely vagy a vállrész falvastagsága ezt nem teszi lehetővé, akkor a fenék zömített részébe vagy a palackhoz forrasztott táblára vagy a palackhoz hegesztéssel rögzített védőkosáron kell a megjelöléseket elhelyezni. Teljes felületen bevont kompozit palackon a hengeres részen, jól olvashatóan, címkén kell elhelyezni a megjelöléseket. 3.1.1. A megjelölésnél alkalmazandó betű- és számjeleknek 3—16 mm méretűnek kell lenni. 3.1.2. A palackokon a következő megjelöléseket kell elhelyezni: — a gyártó nevét vagy jelét, — a gyártási számot, — a betölthető gáz ADR/RID szerinti megnevezését, — az üres palack tömegét (nyakgyűrűvel, talpgyűrűvel, de szelep nélkül) (kg), — a palack űrtartalmát (l), — a méretezés alapjául meghatározott folyáshatár értékét, — a hőkezelés jelét, — a próbanyomás értékét (túlnyomásban) és mértékegységét (bar), — a gyártási típusengedély számát, illetőleg a biztonságtechnikai behozatali engedély számát, — az ellenőrzések elvégzésének idejét (gyártóművi felügyeleti ellenőrzésnél vagy az első töltés előtti ellenőrzésnél: az év utolsó két számjegye/hó, időszakos biztonságtechnikai ellenőrzésnél: az év utolsó két számjegye/hó/nap), — a következő időszakos biztonságtechnikai ellenőrzés évét, — a használatbavételhez szükséges ellenőrzést végző felügyelő bélyegzőjének lenyomatát. Beüthető a palack tulajdonosának neve és az általa adott sorszám is. 3.1.3. A 3.1.2. pontban általánosan előírt adatokon kívül még a következő megjelöléseket kell beütni: 3.1.3.1. sűrített gázzal töltendő palackra a +15 ˚C gázhőmérséklethez tartozó engedélyezési nyomás értékét (bar); ahol fajlagos töltettömeg van meghatározva a táblázatban (III. fejezet 1. táblázat), ott az engedélyezett fajla- * ADR/RID szerinti értelmezés. 1998/106. szám gos töltettömeget (kg/l) és az üres palack tömegét talpgyűrűvel, nyakgyűrűvel, szeleppel, de szelepvédő sapka nélküli tara tömeget (kg) kell beütni, 3.1.3.2. cseppfolyósított gázzal (III. fejezet 2. táblázat) vagy vízben oldott ammóniával (III. fejezet 3. táblázat) töltendő palackra az engedélyezett fajlagos töltettömeget (kg/l), valamint a tara tömeget (kg) kell beütni, és a „tara” feliratot is, 3.1.3.3. acetilén palackra (III. fejezet 3. táblázat): — a palack tömegét nyakgyűrűvel, talpgyűrűvel, szeleppel, porózus töltőanyaggal és oldószerrel együtt (tara tömeg kg-ban), és a „tara” feliratot is. — a porózus töltőanyag megnevezését, — a porózus töltőanyagot betöltő gazdálkodó szervezet nevét vagy jelét, — a palackba tölthető acetilén gáz tömegét (kg), — az oldószer megnevezését, ha az nem aceton, — + 15 ˚C hőmérsékleten az acetilén engedélyezési nyomásának értékét (bar), — a porózus töltőanyaggal megtöltött acetilén palack ellenőrzése elvégzésének idejét (első ízben vagy új betöltéskor elvégzett ellenőrzésnél év/hó; időszakos biztonságtechnikai ellenőrzésnél év/hó/nap) és a felügyeleti ellenőrzést igazoló bélyegzést. 3.1.4. Az 1., 2. és 3. számjelű [lásd R. 5. § (5) bekezdésében felsorolt] irányelveknek megfelelő típusengedéllyel rendelkező, és az irányelvek szerinti vizsgálatokon megfelelt palackokra a IV., V. és VI. fejezetek 6.2. pontjában megadott — és a fejezetek mellékletében látható — megjelöléseket helyezi el a gyártó. Ezekre a palackokra nem kell ismételten beütni az I. fejezet melléklete szerinti következő megjelöléseket: — a gyártó nevét vagy jelét, — a gyártási számot, — a hőkezelés jelét, — a próbanyomás értékét és mértékegységét, — a méretezés alapjául meghatározott folyáshatár értékét (N/mm2), — az üres palack tömegét nyakgyűrűvel, talpgyűrűvel, de szelep nélkül, — a palack űrtartalmát. 3.1.5. Az üres palack tömegét, tara tömegét és űrtartalmát három számjegyes pontossággal kell megadni. Űrtartalomnál lefelé, a tömegértékeknél felfelé kell kerekíteni. 3.1.6. A palackot a beütött megjelöléseken kívül el kell látni az ADR/RID előírások szerinti azonosító számmal (UN szám) és veszélyességi bárcával. 3.1.7. Azok a palackok, amelyeknek az időszakos biztonságtechnikai ellenőrzése 1997. január 1-je előtt megtörtént, a következő időszakos biztonságtechnikai ellenőrzésük időpontjáig tisztítatlan, üres állapotban veszélyességi bárcák nélkül is szállíthatók. 3.1.8. A palack váll egyik szegmensében a gyártásra, vele szemben a töltésre vonatkozó megjelöléseket kell elhelyezni. A két szegmens között, időrendi sorrendben, kell az időszakos biztonságtechnikai ellenőrzések adatait beütni. 3.2. Színjelzés E Szabályzat hatálya alá tartozó palackot a hengeres felső részén, a benne tárolható gáz megjelölésére, az MSZ-09-57.0041 szerinti színjelzéssel kell ellátni. A festék minőségének és felvitele módjának olyannak kell lenni, hogy a színjelzés ne legyen félreérthető, időálló és az időjárási és egyéb változásoknak tartósan ellenálló legyen. 3.2.1. Az alkalmazandó alapszín jelzések a következők: acetilén sárga (RAL 1021), minden egyéb éghető gáz vörös (RAL 3000), oxigén kék (RAL 5015), nitrogén zöld (RAL 6001), minden egyéb nem éghető gáz szürke (RAL 7038), sűrített levegő lila (RAL 4005), maró vagy mérgező gáz barna (RAL 8007). 3.2.2. A tűzoltó készülékek palackjainak, valamint az egészségügyi célra szolgáló palackoknak egyéb színjelzéseire az MSZ EN 3-3 és az MSZ 11970 előírásai vonatkoznak. 3.2.3. A palack teljes felülete a színjelzéssel azonos színű festékkel befesthető oly módon, hogy a megjelölések azonosítását ne akadályozza. 3.2.4. Alumíniumötvözetből gyártott palackot a 3.2. pontban előírt szabvány szerint meghatározott méretű két körgyűrűs színjelzéssel kell ellátni (a két körgyűrű egymástól való távolsága a körgyűrű szélességével azonos; a palack teljes felülete a színjelzéssel azonos színű festékkel nem festhető be), ha a < D 100 + c ahol — a a köpeny falvastagsága mm-ben, — D a külső köpenyátmérő mm-ben, — c falvastagságpótlék, értéke 0,5 mm. 3.3. A megjelölésekre és színjelzésekre vonatkozó egyéb előírások A beütött megjelölések és színjelzések — használat közben is — megfelelő állapotáról a gyártó, illetőleg a töltő vagy karbantartó gazdálkodó szervezet köteles gondoskodni. 3.4. A megjelölések és a színjelzések eltávolítása, megváltoztatása A beütött megjelölések, valamint a színjelzés csak a Felügyelet engedélyével távolítható el. 3.4.1. Ha a Felügyelet a palack engedélyezett és próbanyomását csökkenti, vagy gáztöltet megváltoztatását engedélyezi, akkor a csökkentett nyomás értékeket, illetőleg az 1998/106. szám új gáztöltetre vonatkozó megjelöléseket be kell ütni, és annak megfelelően a színjelzést meg kell változtatni. A korábbi engedélyezési nyomást, próbanyomást, üres és tara tömeget keresztbehúzott beütéssel, az eredetileg engedélyezett töltőgáz nevét és a töltettömegét kiköszörüléssel vagy keresztbehúzott beütéssel kell érvényteleníteni. 3.4.2. Tulajdonosváltozás esetén kiköszörüléssel eltávolítható a korábbi tulajdonos neve és az általa adott sorszám is.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes